淮东以御刘锜，而以重兵入淮西。建康府驻扎御前诸军都统制王权不从刘锜节制，不战而溃，自清河口退师扬州，以舟渡真、扬之民于江之南，留兵屯瓜洲。刘锜病，求解兵柄，留其侄镇江府驻扎御前中军统制刘汜以千五百人塞瓜洲渡，又令李横以八千人固守。诏刘锜专防江，刘锜遂还镇江府。十一月，金人攻瓜洲，刘汜以克敌弓射却之。时知枢密院事叶义问督师江、淮，至镇江，见刘锜病剧，以武宁军承宣使李横权镇江府驻扎御前诸军都统制。义问督镇江兵渡江，众皆以为不可，义问强之。刘汜固请出战，刘锜不从，刘汜拜家庙而行。金人以重兵逼瓜洲，分兵东出江皋